sonderborg.dk

Lyt & Strik
2026-06-13 14:00 - 14:45, 2026-06-13 13:00 - 13:45, 2026-06-13 11:00 - 11:45 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Læn dig tilbage med dit strikketøj, og lad roen falde over dig, mens du lytter til bibliotekarernes yndlingsnoveller.
Arrangementerne er en del af strikkefestivalen Garn uden Grænser.
Se hele programmet på garnudengraenser.dk
Gratis – mød bare op
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Dansk/Tyske Stamgæsterbord Sydals.
2026-06-12 17:00 - 20:00 | Mommark Marina, Mommarkvej 380, Sydals, 6470, Danmark
Hej kære beboere i Sydals og omegn.
Ville en afslappet og hyggelig aften med havudsigt og samtale være noget for jer?
Vi er en gruppe af lokale beboere og tilflyttere.
Der tales dansk og/eller tysk.
Dansk/Tyske Stamgæsterbord Sydals 12.06.2026 Klock 17 Mommark Marina.
Hvis du er interesseret, så kontakt os venligst.
Tilmelding nødvendig grundet reservation. Vi har stadig ledige pladser!
Et varmt måltid plus en drink(*) for 200 kroner pr. person.
Afmeld venligst din tilmelding i tide! Maden vil blive tilberedt til det antal tilmeldte!
Svar venligst senest den 11.06.26
Tilmelding også via gruppechatten eller Mommark Marina eller Peter Keltner
20757380
Hallo liebe Bewohner von Sydals und Umgebung.
Ein ungezwungener geselliger Abend mit Meerblick und Unterhaltungen, wäre das etwas für euch oder dich?
Wir sind eine Gruppe von Einheimischen Bewohnern und Zugezogenen.
Es wird Dänisch und/oder Deutsch gesprochen.
Sollte dein Interesse geweckt sein dann melde dich einfach an.
Dänisch/Deutscher-Stammtisch Sydals. Mommark Marina.
12.06.2026 um 17 Uhr
Es gibt warmes Büffet und ein Getränk (*) für 200 Kronen pro Person. Anmeldung bis 07.05.26
Storniert bitte eure Anmeldung rechtzeitig!! Das Essen wird für die angemeldete Personenzahl zubereitet!!!
PK, Gruppenchat oder Mommark Marina
Peter Keltner 20757380
(*) Sodavand /Brause, Gl.Vin /Wein, Øl /Bier Fl.0,33!

"Af grænselandet - i verden" - fernisering i Udstillingsrummet Radar
2026-06-12 16:30 - 19:00 | Multikulturhuset, Nørre Havnegade 15, Sønderborg, 6400, Danmark
AF GRÆNSELANDET – I VERDENTre danske billedkunstnere med opvækst i Sønderjylland udforsker, hvordan grænselandets sjæl former vores blik på verden,
12. juni – 1. august 2026 Radar, Sønderborg

Hvordan former et landskab os?
Kristian Mainz, Helene Callesen og Nikolaj Callesen inviterer ind i en udstilling, hvor Sønderjyllands og hele grænselandets natur, kultur og historie bliver til billedkunst. Her er grænsen ikke bare en linje på et kort – den er et eksistentielt vilkår, der bærer os fra barndommens skjulesteder ud i verden. Fra fjordens sus til de gamle overdrevs tavshed, fra dialektens talemåder til tidens strømninger: Vores indre landskaber formes af de ydre.
”Lige så jævnt, almindeligt og roligt som samtiden kan tage sig ud i det sønderjyske, lige så højdramatisk og eksistentielt sprængfyldt er grænselandets historie,” lyder det fra kunstnerne.

Hvad kan du opleve?Værker, der forbinder det lokale med det globale- Naturen og kulturen som fysisk og metaforisk materiale- En udstilling om tilhørsforhold, identitet og forandring

Åbner: Fredag 12. juni kl. 16.30 i Udstillingsstedet Radar, Sønderborg Multikulturhus.https://biblioteket.sonderborg.dk/biblioteketsonderborg
Åbningstider: Man – fre: 10-17, lør: 10-14Frem til: 1. august 2026.

Artists talks på udstillingens sidste dag den 1. august 2026 kl. 15. Mød kunstnerne og hør deres historier.

Se mere og planlæg dit besøg:https://www.facebook.com/profile.php?id=100069844022125www.kristianmainz.dkwww.helenecallesen.comwww.nikolajcallesen.com

Alsang
2026-06-12 16:30 - 17:30 | Rådhustorvet, Sønderborg, 6400
Kom og syng med på en masse skønne sange fra Højskolesangbogen, når Sangcentret inviterer til ALSANG på Rådhustorvet i Sønderborg.
Fællessangen akkompagneres af Steffan Grarups Kvartet, og Sønderskovskolens Børnekor synger for.
Der er rig mulighed for at synge med fra caféernes udendørs-servering.

Sønderborg Strikkefestival 2026
2026-06-12 15:00 - 20:00 | Multikulturhuset Nørre Havnegade 15, Nørre Havnegade 15, Sønderborg, 6400
Er du vild med garn, strikketøj og ny inspiration?
Så glæd dig til den fjerde udgave af Sønderborg Strikkefestival, som finder sted 12.-14. juni 2026. Igen byder den på flere end 30 forskellige workshops og lige så mange spændende butikker samlet på ét sted.
Strikkefestivalen foregår i ikoniske bygninger midt i Sønderborg, tæt på det blå Alssund: Det moderne multikulturhus og den historiske kaserne, som nu er foreningshus. Målet er, at der ligesom de foregående år er omkring 1100 gæster, der finder vej til garnmekkaet.
Festivalen fredag den 12. juni med et brag af et sceneshow med strikdesigner Lisa Renner. Med sine seneste sommer-kollektioner tager hun gæsterne til et univers af sommer, varmt sand og vind i håret. Hun strikker garn og masker til højder, hvor de opnår et unikt samspil med kropopfattelse og bevægeglæde – og serverer det festligt og energisk ud over scenekanten. Det bliver et festfyrværkeri af en start på årets festival.
Fredag er der også workshops, ligesom lørdag og søndag. Blandt de 40 forskellige workshops er der noget for både nybegyndere, øvede og meget øvede: Strukturstrik, gobelinstrik, vævestrik, islandske teknikker, Fair Isle, patent- og dobbeltstrik, strik med restegarn, freeform, raglan, feminist strik, hønsestrik, broderi på strik og meget, meget mere.

”Syden Blik i Nord” – spanske kunstnere udstiller i KunstPunkt
2026-06-12 - 2026-06-18 | KunstPunkt, Storegade 14, Augustenborg, 6440
”Syden Blik i Nord” – spanske kunstnere udstiller i KunstPunkt

juni – 18. juni 2026
Fernisering fredag den 12. juni kl. 14.00
KunstPunkt, Augustenborg

Oplev udstillingen Syden Blik i Nord, hvor de spanske kunstnere Teresa Ratés og David Valls præsenterer maleri, tegning og kunstfotografi inspireret af mødet mellem deres sydlandske rødder og livet i Danmark.

Efter mere end 30 år med kunst, design og visuel kommunikation i Barcelona flyttede kunstnerparret i 2025 til Vestjylland. Her har det danske landskab, lyset og arkitekturen givet ny inspiration til deres kunstneriske arbejde.

David Valls viser detaljerige værker med klassiske biler, arkitektur og naturmotiver udført i olie, tørpastel, grafit og fotografi. Teresa Ratés udstiller abstrakte akrylmalerier, hvor teksturer, stemninger og farver skaber sanselige og personlige udtryk.

Udstillingen er en fortælling om at se Danmark med nye øjne og om, hvordan mødet mellem forskellige kulturer kan skabe nye kunstneriske perspektiver.

Fernisering fredag den 12. juni kl. 14.00. Alle er velkomne.

Portrætkoncert af Lil Lacy
2026-06-11 19:30 - 21:00 | Koncertsalen Alsion, Alsion 2, Sønderborg, 6400, Danmark
Når en komponist og et orkester arbejder tæt sammen over flere år, opstår en enestående musikalsk symbiose. Lil Lacy er Sønderjyllands Symfoniorkesters huskunstner fra 2024-2027, og hendes musikalske samarbejde med orkestret rummer en dybde, der kun kan opstå gennem gensidig inspiration og tid til fordybelse.

I denne portrætkoncert præsenteres tre af hendes værker, som alle udspringer af dialogen mellem komponist og musikere. Hendes ouverture, Di drømm som bringe vos sammel, skrevet til orkestrets 60 års jubilæumskoncert, forener historie og fremtidsvision, mens fløjtekoncerten – skabt i tæt samarbejde med orkestrets egen fløjtenist Thomas Jensen – er en sanselig rejse gennem livets faser. Med Lil Lacy som huskunstner kan musikerne og publikum opleve, hvordan hendes musikalske sprog udvikler sig over tid. Workshops, eksperimenter og fælles kunstnerisk vækst skaber et levende og dynamisk musikmiljø, hvor nye idéer spirer – og hvor drømme bliver til lyd. Det er derfor noget helt særligt, at vi denne aften ikke blot har vores huskunstner, men også vores nye chefdirigent Christian Øland i huset til uropførelsen af Lil Lacys symfoni – et højdepunkt i dette kunstneriske samarbejde, der kun lige er begyndt.
Ca. 1 time og 50 minutter uden pause
Program:
L. Lacy: Di drømm dæ bringe vos sammel
L. Lacy: Fluidity of Matter and Life,
Flute Concerto No. 1
L. Lacy: Symfoni (endnu ikke navngivet)
Chefdirigent:
Christian Øland
Solister:
Thomas Jensen, fløjte

Aftenvandring i Oksbøl Skov - Naturpark Nordals
2026-06-11 19:00 - 21:00 | OKsbøl Skov, Havnbjergvej 21, 6430 Nordborg, 6430, Danmark
Kom med på tur i Oksbøl Skov.
Oksbøl skov ligger i den skønne Naturpark Nordals og på denne aftentur kan du komme med rundt og se hvordan skoven gror, høre om naturen samt høre om de seneste planer for området.
Oksbøl skov er etableret for at sikre rent drikkevand på Nordals, men udover rent drikkevand er skoven også blevet en vigtig trædesten for naturen hvor mange dyr og planter har etableret sig i skoven.
Vi ses på Nordals.

BikeandRun
2026-06-11 18:00 - 21:00 | SFS Hallen, Borgmester Andersens Vej 100, Sønderborg, 6400, Danmark
Deltag i Sønderborgs motionsevent for dig og din arbejdsplads, familie, venner og naboer.
Med Bike & Run Stafetten får I en dag med bevægelse og motion og sjove oplevelser sammen med de andre deltagere. En fælles motionsoplevelse giver energi og begejstring – på arbejdspladsen og i fritiden.
Bike and run er rigtigt god for folk, der ikke er vant til at træne
Der er plads til både de lynhurtigere og de mere sindige i aftenens dyst. Alle hold skal præstere en maraton i form af tre gange løb på fem kilometer og to cykelture på hver 13,6 km.

Kunst i Kirken
2026-06-11 14:00 - 2026-06-14 17:00 | Rinkenæs Gamle Kirke, Gl. Kirkevej 25, Rinkenæs, Gråsten, 6300
Oplev hvordan kunsten kan fylde et fantastisk kirkerum i Rinkenæs Gamle Kirke.

I forfatterens SPOR: Bente Løwe Christiansen
2026-06-11 10:00 - 12:30 | Frydenlund 7, Broager, 6310
Oplev den litterære lydvandring “Maren Ingensted” på Broagerland sammen med Bente Løwe Christiansen

Bente Løwe Christiansen: Maren Ingensted
Et sagn om en røverbande på Broagerland danner grundlaget for denne dramatiske lydvandring. En historiefortæller ved et knitrende bål tager os med tilbage i tiden, til dengang den tætbevoksede skov bredte sig over halvøen. Sammen med Maren Ingensted, røverdatteren med det rene hjerte, bevæger du dig gennem skoven, når Bente Løwe Christiansen vækker det glemte sagn til live.
Turen er ca. 4 km, og dele af turen er i svært terræn
Billet inkl. let forplejning: 50 DKK
Mødested: Frydenlund 7, 6310 Broager

I forfatterens SPOR
De otte litterære lydvandringer i SPOR er lige så forskellige som de forfattere, der har skrevet dem. I anledning af, at SPOR bliver lanceret, har du mulighed for at deltage i et særarrangement, hvor du kan opleve lydvandringerne fra projektet SPOR i fællesskab med fortællingens forfatter.
Inden lydvandringen vil forfatteren fortælle om arbejdet med teksten og om sine tanker bag fortællingen. Herefter går vi i forfatterens SPOR og begiver os i fællesskab af sted på lydvandringen – mens vi hver især oplever lydvandringen i vores egne høretelefoner.
Når lydvandringen er færdig, samles vi til en uformel Q&A, hvor du kan stille spørgsmål til forfatteren, mens vi nyder lidt godt til ganen.
Husk at medbringe smartphone og høretelefoner

Nordals-Musikfestival 2026
2026-06-11 - 2026-06-13 | Nordborg Slot, Slotsgrunden 1, Nordborg, 6430
Nord-Als Musikfestival afholdes hvert år den anden weekend i juni på det idylliske Nordborg Slot, som ligger midt i Nordborg by.Til daglig danner slottet rammen om Nordborg Slots Efterskole.

Kongelig Sommerballet
2026-06-10 19:00 - 21:00 | Augustenborg Slotspark, Storegade 2, Augustenborg, 6440, Danmark
Gratis ballet under åben himmel, når Kongelig sommerballet for 20. gang tager på turné.
Kongelig sommerballet er efterhånden blevet en fast tradition for publikummer rundt om i hele Danmark. Oplev nogle af landets bedste balletdansere i højdepunkter fra kendte balletter og den kommende sæsons forestillinger.
Det bedste startskud på sommeren er at sidde i den danske sommersol med familie og venner, mens dansere fra Den Kongelige Ballet optræder live. Kongelig sommerballet har eksisteret siden 2006 og trækker hvert år tusindvis af publikummer ud i sommervejret for at se ballet under åben himmel. Alle steder – lige fra slotte, parker, havne og museer – har publikum været begejstrede for denne særlige oplevelse.
Kongelig sommerballet er for alle – både garvede balletomaner men også helt nye balletelskere.

GRATIS ADGANG UDEN BILLET

Praktiske oplysninger:
Der vil ikke være opsatte stole – medbring selv enten tæppe eller stoleDer udleveres gratis trykt program ved ankomstKom også og oplev balletdansernes opvarmning på scenen, som starter 1 ½ time før forestillingenForestillingen aflyses først i sidste øjeblik, hvis vejrforhold ikke tillader, at forestillingen kan gennemføres

Far på færde
2026-06-10 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Læseheltene
2026-06-09 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

I forfatterens SPOR: Kaj Smedemark
2026-06-09 10:00 - 12:30 | Fjordmosevej (ved vandet), Nordborg, 6430
Oplev den litterære lydvandring “Ulveland” i Nørreskoven sammen med Kaj Smedemark

Kaj Smedemark: Ulveland
I Ulveland bliver din forestillingsevne sat på prøve. Du skal nemlig 6000 år tilbage i tiden og følge jæger-samlerne Tjørk, Ulf og Birk fra Bjørneslægten, når de skal på ulvejagt. Kaj Smedemarks store viden om den alsiske natur og historie skinner tydeligt igennem, og han har skrevet en sanselig lydvandring, der får fortidens mennesker til at stå lyslevende foran dig og giver dig en dyb forståelse af den vilde natur både før og nu.
Turen er ca. 4 km
Billet inkl. let forplejning: 50 DKK
Mødested: Fjordmosevej (ved vandet), 6430 Nordborg

I forfatterens SPOR
De otte litterære lydvandringer i SPOR er lige så forskellige som de forfattere, der har skrevet dem. I anledning af, at SPOR bliver lanceret, har du mulighed for at deltage i et særarrangement, hvor du kan opleve lydvandringerne fra projektet SPOR i fællesskab med fortællingens forfatter.
Inden lydvandringen vil forfatteren fortælle om arbejdet med teksten og om sine tanker bag fortællingen. Herefter går vi i forfatterens SPOR og begiver os i fællesskab af sted på lydvandringen – mens vi hver især oplever lydvandringen i vores egne høretelefoner.
Når lydvandringen er færdig, samles vi til en uformel Q&A, hvor du kan stille spørgsmål til forfatteren, mens vi nyder lidt godt til ganen.
Husk at medbringe smartphone og høretelefoner

Sanseaften i Humlehøj Svømmehal
2026-06-07 16:00 - 18:00 | Humlehøj Svømmehal, Stråbjergvej 1, Sønderborg, 6400, Danmark
Trænger du til at sænke tempoet og forkæle sanserne? Så kom til sanseaften i Humlehøj Svømmehal søndag den 7. juni kl. 16–18.

Aftenen byder på en rolig og stemningsfuld oplevelse i vand, hvor bevægelse, afslapning og musik går op i en højere enhed. Du kan blandt andet glæde dig til:

Qigong i vand
Lydmeditation på luftmadras
Live musik
Snacks i form af frugt, vand og juice
Svømning, dans og hygge

Kantategudstjeneste i Christianskirken med musik af Gounod og Gade
2026-06-07 16:00 - 17:00 | Christianskirken, Sønderborg, Ringgade 102, Sønderborg, 6400, Danmark
Christianskirken inviterer til kantategudstjeneste med korsang og romantisk kirkemusik, når Christianskirkens Koncertkor medvirker ved kantategudstjeneste.
Ved gudstjenesten opføres Messe Bréve No. 7 af Charles Gounod. Værket er skrevet for blandet kor og orgel og består af satserne Kyrie, Gloria, Sanctus, Agnus Dei og O Salutaris Hostia. Publikum kan desuden høre Ave verum Corpus af Gounod samt Amen af Niels W. Gade.
Både Gounod og Gade er kendt for deres romantiske, melodiske og sangbare musik, som gennem generationer har haft en særlig plads i kirkemusikken.
Christianskirkens Koncertkor ledes af Ilona Lobmayer og akkompagneres af Stine Möglich. Liturg ved gudstjenesten er sognepræst Henrik Dahlin.
Praktisk information
📍 Christianskirken
📅 Søndag den 7. juni 2026
🕓 Kl. 16.00–17.00
Alle er velkomne.

Svenstrup ringridning
2026-06-07 11:30 - 17:00 | Svenstrup Forsamlingshus, Svenstrup Forsamlingshus, Nordborgvej 66, Svenstrup, Danmark
Ringridning med ca. 70 ryttere

Åben Ø, KEGNÆS
2026-06-07 10:00 - 16:00 | KEGNÆS, 6470, Danmark
Åben Ø

på hele KEGNÆS

søndag den 7. juni kl. 10 – 16

Det bliver en festlig dag, hvor gallerierne holder åbent; der er vejboder; lopper, antik og genbrug; kaffe/the og kage; brandbil og akutbil ved forsamlingshuset; plantesalg; Lokalhistorisk Arkiv holder åbent og meget mere …….så tag en tur rundt og nyd dagen, den første søndag i juni.

kl. 14.30 kan du møde Sydals Koret i forsamlingshuset:

Sydals Koret vil gerne lave en” sangtime” sammen med jer som har lyst til at synge.Karsten Munk, Kirke Hørup spiller på klaver til sangene. Vi synger fra Højskolesangbogen, som er på Forsamlingshuset, så kom og vær med til at foreslå sange.

Sangglade hilsener fra Sydals Koret

Det bliver en festlig dag, hvor gallerierne holder åbent; der er vejboder; lopper, antik og genbrug; kaffe/the og kage; brandbil og akutbil ved forsamlingshuset; plantesalg; Lokalhistorisk Arkiv holder åbent og meget mere …….så tag en tur rundt og nyd dagen, den første søndag i juni.

kl. 14.30 kan du møde Sydals Koret i forsamlingshuset:

Sydals Koret vil gerne lave en” sangtime” sammen med jer som har lyst til at synge.Karsten Munk, Kirke Hørup spiller på klaver til sangene. Vi synger fra Højskolesangbogen, som er på Forsamlingshuset, så kom og vær med til at foreslå sange.

Sangglade hilsener fra Sydals Koret

Vil du gerne deltage med en bod ved forsamlingshuset så send en sms til Elisabeth Stisen mobil 21 66 56 55 senest søndag 24. maj.

(er du ikke bosiddende eller har sommerhus på Kegnæs koster det 50 kr. at opstille en bod 3×3 m ved forsamlingshuset)

Svenstrup – en landsby med liv i 2026
2026-06-07 | Svenstrup Forsamlingshus, Svenstrup Forsamlingshus, Nordborgvej 66, Svenstrup, Danmark
Der er ‘Svenstrup – en landsby med liv i’ igen i år 2026.
Arrangementet sker samtidigt med Ringriderfesten og ved Ringriderpladsen. Sportspladsen på den modsatte side af Nordborgvej tages også i anvendelse for de deltagende foreninger.
Stande på sportspladsen nær ved Forsamlingshuset:

Forsamlingshuset og Forsamlingshusets støtteforening
Stenklubben Als
E Svenstruplaug
SUF
Svenstrup Friskole

Stande i Ringriderforeningens telt:

Foreningen Nygård
SUF/Ringriderforeningen – salg af kaffe, kage og øl i teltet

Åbent hus i deres egne bygninger / lokationer:

Jørgen Riecks Arkæologiske Samling . Ordinær åbningstid klokken 13.00 til 16.00. Egebjergvej 4.
Svenstrup Skytteforening har åbent hus på Sandbjergvej 1 fra 12.00-15.00
Nordals Folkedansere har måske åbent hus på Alsingergården.

Stande på selve Ringriderpladsen

Ringriderforeningen – selvfølgelig
Svenstrup Frivillige Brandværn
Svenstrup Cykelklub – Salg af Ringriderpølser

Der er mulighed for mad og drikkevarer på Ringriderpladsen.
Forbehold for ændringer. Følg med på hjemmesiden.

GNAGS og KALASET
2026-06-06 20:00 - 23:00 | Mølleparken, Kærvej, Sønderborg, 6400
Glæd dig til en aften med nyere hits og udødelige klassikere!
GNAGS – Genstarter
GNAGS har altid været mere end et band – det er et fællesskab, en puls og en del af danskernes lydspor gennem generationer. Grundlagt i Aarhus i 1966 af brødrene Jens G. og Peter A.G. Nielsen, har bandet gennem seks årtier krydset musikalske strømninger fra 60’ernes pop og kopimusik, over 70’ernes folkrock og politiske budskaber, til 80’ernes rytmiske eksperimenter med reggae, verdensmusik og funk. Med 24 studiealbums og hele 12 optrædener på Roskilde Festivals Orange Scene – flere end noget andet dansk band – har GNAGS sat sit uudslettelige præg på dansk musikliv og turneret verden rundt, fra Europa til Indien, Afrika og Mellemamerika.
Nu genstarter Peter A.G. bandet sammen med trommeslager Mads Michelsen – ikke som et farvel, men som en fortsættelse af historien. Publikum kan glæde sig til GNAGS i den klassiske udgave fra Aarhus i 80’erne, hvor melodi og rytme går hånd i hånd i det karakteristiske musikalske udtryk, som har ramt generationer.
Sommerens festival-tour i 2026 bliver en fejring af både musikken, historien og fællesskabet. Med energiske lyd- og lysshows, specialdesignede til de danske festivaler, lover GNAGS en oplevelse, hvor publikum bliver en aktiv del af festen. Som Peter A.G. siger: “GNAGS er noget, vi har sammen med publikum.” Det bliver en rejse gennem årtier af musik, leveret med varme, kant og den fællesskabsfølelse, der har gjort GNAGS til et nationalt klenodie – stærkere, friere og mere levende end nogensinde.
KALASET
Med fængende melodier og tempofyldte numre inviterer KALASET publikum ind i deres musikalske univers. Bandets insisterende synths og legende vokaler mellem Sidsel og Morten griber publikum fra start til slut. KALASET består af Jakob Rønn (trommer), Morten Holm Ørsager (vokal, guitar), Anders Mygind (guitar), Sidsel Due (keys, vokal) og Henrik Skov (bas). Bandet opstod i 2018 i Middelfart og har siden spillet sig mod stjernerne. Trods at de nu bor spredt i hele landet, samlede de over 10.000 mennesker på deres 2024-tour – og høstede 6 stjerner fra GAFFA.
Med danske tekster om ungdom, drømme og rastløshed skaber KALASET et ærligt og reflekterende univers. Musikken trækker tråde til Superheroes, Broken Social Scene og The Cure, leveret i en nutidig blanding af dreampop og indierock. Som ’Årets Nye Navn’ har KALASET for alvor cementeret sig på den danske musikscene – og lover deres mest ambitiøse show i 2025.

NaturOpera for børn og deres familier med performancetolk
2026-06-06 14:00 - 15:00 | Kær Vestermark, Sønderborg, 6400
Vi fortsætter med Naturopera forestillingerne i foråret 2026. I år besøger vi også Sønderborg. Og denne gang har vi en performancetolk med.
Men hvad er det nu lige Naturopera er?
Opera i naturen
Operaen er om natur og i natur! Operaen opføres udendørs i fantastiske naturomgivelser. Musikken er nyskrevet i børnehøjde, og gamificering er et nøgleord. Operaen er nemlig formet som en skattejagt med poster i stedet for akter. Gåder, leg og sangleg er en integreret del af operaen, og vi går på jagt efter naturens hemmeligheder ved hjælp af naturens dyr og elementer.
Naturopera med performancetolk
I år har vi en performancetolk med i forestillingen, dvs. en person, der formidler forestillingen med tegnsprog til døve eller hørehæmmede blandt publikum. Performancetolken er helt integreret i forestilling og har sin egen karakter og kostume.
Målgruppen er børn i eventyrsalderen 3-8 år. Hele operaen kan nydes af børn og deres familier. Forestillingen tager en time, og vi mødes 15 min før forestillingens start – og så er det ganske gratis!
Mødested: Permahaven, Løkkegårdsvej 3, 6400 Sønderborg
Tidspunkter: kl 11 & kl 14
Link til facebook begivenhed: (11) Naturopera for børn og deres familier med performancetolkning | Facebook
Link til ballhaus’ hjemmeside: Ballhaus

Cancelled - Calling all students! Get artsy and enjoy a picnic at Augustiana
2026-06-06 13:00 - 17:00 | Augustiana Kunstpark & Kunsthal, Palævej 10-14, Augustenborg, 6440, Danmark
Explore art at Augustiana Art Park & Gallery, then relax with a summer picnic in the beautiful gardens – maybe have a swim? A creative and refreshing event to kick off your June!
Bus meeting point at Ringrider pladsen at 13 o’clock.
*Picnic included

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Sjov og musik i Apotekerhaven
2026-06-06 12:00 - 16:00 | Apotekerhaven, Kastanie Alle, Sønderborg, 6400, Danmark
Kom og være med til et gratis åben arrangement for alle. 4 timers koncert med masser af fede bands og fællessang.
Til årets første sjov og musik arrangement
6 juni i Apotekerhaven –
kan vi stolt præsenterer :

Kaffekoret & guest
Marvers sofa jam
Vilde sjæle
Ronnie Lorentzen
Amek duo
Præmie overraskelse
Antonio

Arrangementerne er gratis. Så Tag familien, vennerne og arbejdskollegaerne med.

I år har både en fotokonkurrence og en quiz hvor man kan vinde fede præmier.

Sam underholdning til børn har vi en skattejagt. Pikachu, Stitch, Hajen Henrik og en ballon klovn kommer og laver sjov.
Og til de kreative børn har vi Børnebordet. En workshop hvor børn kan tegne og male.

Der vil blive solgt øl og pølser og serveret kaffe og kage
Så Tag familien, vennerne, arbejdskollegerne etc. Med til en hyggelig dag med fællesskab og folk mødes for at mødes.

Brand og redning
2026-06-06 10:00 - 17:00 | Universe, Mads Patent Vej 1, Nordborg, 6430
Kom og mød hverdagens uniformerede helte!

Superseje hunde med de bedste snuder og modige hverdagshelte – det er noget af det, du og din familie kan glæde jer til ved vores Brand- og redningsevent!

Få en god snak med en brandmand, en ambulancefører eller en politibetjent. Gem en genstand for de dygtige politihunde, og se, hvordan de bruger deres snuder til at finde dem igen. Eller bliv klogere på hvordan du slukker en ildebrand i et hus.

Det bliver uden tvivl en vild dag pakket med action for både store og små!

Jacob Dinesen, Poul Krebs og Rasmus Bjerg
2026-06-05 19:00 - 23:00 | Mølleparken, Kærvej, Sønderborg, 6400
Glæd dig til at høre 3 erfarne herrer indtage Mølleparken
Jacob Dinesen
Titlen på Jacob Dinesens nye album fortæller historien om en 28-årig rockkomet, der mod alle odds blev et af de største fænomener på den danske musikscene. Fem albums og utallige udsolgte turnéer senere er One Step at a Time også fortællingen om et ungt menneske med fornyet livssyn – en musiker, der vil udfordre folks opfattelse af, hvem han er, gennem nye melodier og ord fra en sangskriver, der kun lige er begyndt.
I 2022 gik det op for Dinesen, at han havde udgivet musik og turneret uafbrudt siden Brace Against The Storm i 2016 – albummet, der sendte den unge mand fra Tønder mod stjernerne. Efter endnu en stor sommerturné trak han stikket. Pausen gav ham ny indsigt, udvidede hans horisont og åbnede døren til det menneske og den sangskriver, han i virkeligheden er – én, der nu søger mod lyset.
”I mine 20’ere dyrkede jeg livets skyggesider og de dæmoner, vi alle kæmper med. Det mørke slipper jeg nok aldrig som kunstner, men i dag ser jeg det fra et nyt perspektiv – hvor selvransagelse også kan give plads til håb og lykke,” fortæller han. Selv med et nyt album på gaden er historien langt fra slut. For horisonten, han bærer med sig fra det sønderjyske, er lige så bred som den er høj – uanset hvor Jacob Dinesen bevæger sig hen.
Poul Krebs
Når Poul Krebs fylder 70 år i 2026, markerer han det med både nyt album, Fuldtidsforhåbninger, og en af karrierens mest ambitiøse turnéer: 70 koncerter på tværs af hele Danmark. Fra store koncerthuse og festivaler til små forsamlingshuse og intime efterårsaftener – året bliver en rejse gennem de mange fællesskaber, der har formet hans liv og musik.
”2026 blir året, hvor vi når rundt i hele det store lille land,” fortæller Krebs. ”Jeg troede, jeg havde spillet mine sidste festivaler – men der tog jeg heldigvis fejl.” Det nye album samler flere generationer af danske musikere, blandt andre Hanne Boel, Tina Dickow, Lucky Lo, Annika Aakjær og Jacob Dinesen, og bag ham står et stærkt hold af rutinerede musikere, som også følger ham på turnéen.
”Jeg skylder mit publikum at gi’ dem det bedste,” siger han. ”Og jeg glæder mig lige meget til hver eneste koncert – fra de mindste steder på landkortet til de største scener.” At fylde 70 og samtidig give 70 koncerter er en bedrift i sig selv – men for Poul Krebs er det først og fremmest en fejring af musikken, fællesskabet og drengen, der stadig drømmer.
Rasmus Bjerg som John Mogensen
Genoplev John Mogensens største klassikere, når Rasmus Bjerg igen iklæder sig rollen som den folkekære sanger og drager på turné landet over i efteråret 2024. Sammen med sit fremragende orkester hylder han dansktoppens ukronede konge med et show, der forener koncert, teater og et visuelt festfyrværkeri – en ægte folkefest, hvor det er svært ikke at synge med. ”Det skal ikke være så pænt og fornemt – det skal være ægte,” siger Rasmus Bjerg. ”Lige i John Mogensens ånd.”
Siden succesen med Ole Bornedals film Så længe jeg lever har over 400.000 publikummer oplevet Bjerg som John Mogensen på det store lærred. Nu fortsætter festen på scenen, hvor sangene lever videre i nye generationer. ”Vi håber, folk tager børn og børnebørn med og giver dem musikken videre,” siger Bjerg. ”Man skal lede længe efter en, der ikke kan synge med på Der er noget galt i Danmark eller Fut i Fejemøget – og det er da fantastisk.”
Med sig på scenen har han Esben Duus, Lars DK, Nicholas Findsen, Ole Kibsgaard, Jeppe Kaas og Jan Kaspersen – et hold, der garanterer en aften fuld af liv, grin og fællessang.

Gratis koncert i Svenstrup på Grundlovsdag
2026-06-05 18:30 - 23:30 | Svenstrup Forsamlingshus, Svenstrup Forsamlingshus, Nordborgvej 66, Svenstrup, Danmark
E Svenstruplaug inviterer til en gratis koncert på Ringriderpladsen over for Svenstrup Forsamlingshus på Nordals. Aftenen byder på musik, karaoke og fællesskab, når dørene åbner med mulighed for at købe mad og drikke. Fra kl. 19.00 står der underholdning på programmet med Johanning og Borre samt karaoke, hvor alle kan være med. Christine Johanning er syngende vært hele aftenen.
Koncerten er arrangeret af Back to the Roots Festivalen i samarbejde med Landsbyforum, og er støttet af Linak, Nordjyllands Fonden og Sønderborg Kommune.
Koncerten er gratis, men der er kun plads til 120 gæster, og adgang sker efter først til mølle-princippet. Der opfordres derfor til at komme i god tid.
Følg med på Svenstrups hjemmeside, hvis der nu skulle ske ændringer: https://svenstrup-nordals.dk/koncert-5-juni-2026/
Tid og sted: 5. juni kl. 18.30, Ringriderpladsen over for Svenstrup Forsamlingshus, Nordborgvej 123A, Svenstrup, 6430 Nordborg.
